#  **DECIZIA ETAPEI DE ÎNCADRARE**

## Nr. număr din zz.ll.aaaa

PROIECT

Ca urmare a notificării adresate de **PRIMARIA MAGURELE**, cu sediul în Str. CALUGARENI, Nr. 2, Măgurele , Judetul Ilfov, prin -, privind P.U.Z. Relocare statie de epurare in proiectul ”Infiintare sistem centralizat de canalizare cu statie de epurare in localitatea Varteju” propus in Magurele, T 111, P 427/2, judeţului Ilfov înregistrată la APM Ilfov cu nr. 4241/14.03.2017 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*

**Agenţia pentru Protecţia Mediului Ilfov**

* + ca urmare a consultării autorităţilor publice participante în cadrul şedinţei Comitetului Special Constituit din data de 12.07.2017, a completărilor depuse la documentaţie;
	+ în conformitate cu prevederile art. 5, alin. 3, pct. a) şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
	+ în lipsa comentariilor motivate din partea publicului interesat,

**decide:**

**Planul** P.U.Z. Relocare statie de epurare in proiectul ”Infiintare sistem centralizat de canalizare cu statie de epurare in localitatea Varteju” propus in Magurele, T 111, P 427/2, judeţului Ilfov**, titular** PRIMARIA MAGURELE**,** prin - **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**1. Caracteristicile planurilor şi programelor cu privire, în special, la:**

Planul Urbanistic Zonal prevede solutionarea si reglementarea din punct de vedere urbanistic a arealului in suprafata totala de 3600 mp, conform Certificatului de urbanism nr. 523/03.10.2016, emis de Primaria orasului Magurele.

**1. Caracteristicile efectelor şi ale zonei posibil a fi afectate cu privire, în special, la:**

Obiectivul P.U.Z.-ului il constituie stabilirea regulilor de ocupare a terenului si de amplasare a constructiilor si a amenajarilor aferente, respectiv statie de epurare mecano-biologica, tip modular, ce va deservi localitatea Varteju – oras Magurele, apele uzate menajere epurate urmand a fi evacuate in raul Ciorogarla.

Functiuni admise:

 Suprafata totala teren = 3600,00 mp, din care:

* zona G – gospodarie de apa = 203,00 mp
* spatii verzi – plantatii de protectie

 si amenajari peisagere = 1584 mp (44%);

* circulatii = 1813 mp.

P.O.T. max = 10 %, C.U.T. max = 0,1.

Suprafata totala de spatii verzi prevazuta prin P.U.Z., respectiv 44% din suprafata totala, va fi amenajata si intretinuta. Perimetral amplasamentului, va fi prevazuta perdea de vegetatie inalta.

In conformitate cu prevederile O.U.G. nr. 114/2007, suprafetele de teren prevazute ca spatii verzi nu pot fi stramutate.

Asigurarea utilitatilor:

Conform Avizului de gospodarire a apelor nr. 80-IF din 06.07.2017 emis de A.N.”APELE ROMANE” A.B.A. Arges-Vedea, S.G.A. Ilfov-Bucuresti:

- alimentarea cu apa in scop igienico-sanitar, in cadrul statiei de epurare, se va realiza dintr-un foraj ce va fi realizat in incinta;

- apele uzate menajere provenite de la grupul sanitar din incinta statiei de epurare vor fi evacuate in statia de epurare propru zisa;

- apele pluviale provenite din incinta amplasamentului statiei de epurare vor fi evacuate la teren;

**2. Caracteristicile efectelor şi ale zonei posibil a fi afectate cu privire, în special, la:**

Suprafata de teren care face obiectul planului este amplasata in zona fara reglementari, in intravilanul orasului Magurele.

Planul determina utilizarea unei suprafete mici de teren, la nivel local.

Folosinta propusa: gospodarie comunala – statie de epurare.

Planul nu se va dezvolta in nicio arie naturala protejata.

**Obligaţiile titularului:**

* Respectarea legislației de mediu în vigoare;
* Respectarea avizelor sau acordurilor emise de alte instituţii.
* Conform Avizului de gospodarire a apelor nr. 80-IF din 06.07.2017 emis de A.N.”APELE ROMANE” A.B.A. Arges-Vedea, S.G.A. Ilfov-Bucuresti:
* Se interzice amplasarea in zona inundabila a albiei majore si in zonele de protectie de noi obiective economice sau sociale, inclusiv de noi locuinte sau anexe ale acestora, conform art. 49, alin. 1 din Legea Apelor nr. 107/1996, cu modificarile si completarilor ulterioare;
* Amplasarea si proiectarea statiei de epurare si a retelei de canalizare se vor stabili in concordanta cu lucrarile de investitii „Regularizare rau Ciorogarla aval de NH Brezoaiele”, al carei beneficiar este A.B.A. Arges-Vedea;
* Conform Adresei nr. 2803/26.04.2017 emisa de Directia de Sanatate Publica, se va respecta distanta minima de protectie sanitara de 100 m intre statia de epurare si teritoriile protejate (locuinte, institutii de invatamant si medicale), conform prevederilor Ord. MS nr. 119/2014, art. 11, alin, 1.

**Informarea şi participarea publicului la procedura de evaluare de mediu/procedura de evaluare adecvată:**

S-a realizat prin cele doua anunturi publice privind initierea procesului de elaborare a P.U.Z.-ului, prin anuntul public privind decizia luata in cadrul sedintei Comitetului Special Constituit, precum si prin afisarea deciziei de incadrare pe site-ul A.P.M. Ilfov.

Raspunderea pentru corectitudinea informatiilor puse la dispozitia autoritatilor competente pentru protectia mediului si a publicului revine titularului planului, conform prevederilor O.U.G. nr. 195/2005, aprobata prin Legea nr. 265/2006 privind protectia mediului, cu modificarile si completarile ulterioare.

Elaboratorul si beneficiarul documentatiei de urbanism raspund pentru exactitatea si veridicitatea datelor si inscrisurilor cuprinse in documentatia de urbanism ce a stat la baza prezentei.

 **Prezentul act de reglementare confirma integrarea aspectelor privind protectia**

**mediului in planul sau programul supus adoptarii. Alte conditii vor fi impuse de institutiile/ autoritatile cu atributii in domeniu inainte de adoptarea planului.**

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

DIRECTOR EXECUTIV,

 Gabriela DOROJAN

ŞEF SERVICIU AVIZE, ACORDURI,

 AUTORIZATII,

 Ing. Simona CRETU

 INTOCMIT,

Consilier superior Andreea POPESCU

Ex. 3/nr. pag. 3